dat de voirs jonchr lyebrecht tzout te mechlen betalen sal
en den wynne alsdan gaens ende comens zijnen cost geve
met zijne pden It selle de voirs wynne hebben de weyde vand
voirs hove alsoe verre alst ande wynne voe gehadt hebben
It de voirs wynne sal den voirs jonchr lyebr jaerlijcx sayen
drie halster lijnsaets daf de voirs jonchr den saet levere
sal It sale de wynne den voirs jonchr jaerlicx houden
sesse vercken ende eene beer metten sijnen opdatse de
voirs jonchr hem levert ende oft m jonchr voirs hem die
niet en leverde soe sulle de wynne voirs hem betale eene
hamele tsijnder gelieften voe de vi vercken ende desgelijcx
oic den ghene die int voirs hoff woont van m jonchres wegen
selen de wynne laten loopen een vercken metten huen ende
oick jaerlicx sayen een molevat lijnsaets op datment hem
levert Item sullen de capuyne des voirs jonchrs opde messie
bliven gaende gelijc zij voirtijts gegaen hebben It selen de
voirs wynnen jaerlijcx de voirs boome ende willegen truncke
als zij tijtverdich zijn om de hoven ende beemde mede
te bevreden en ofter enige boome verdroechden die mach
die wynne afhouwen ende voir elcken setten twee levende
pote vand selven aerde behalven dat m jonchr alsoe
vele luecx sal moegen doen truncken als hij tot den vivers
behoeven sal sonder argelist It de wynne en sale gheen
opgaende houtt moegen afhouwen It de voirs wynne sele
jaerlicx den voirs jonchr leven vierhondert schoeve wynt
stroes en tweethondert schoeve somerstroes int voirs
hoff It de wynnen selen hebben allet ooft dat jaerlijx
int voirs hoff wassen sal uutgesceyden vand bogaerde
It sal de voirs jonchr hebben alle de noten vand ghate
voir de porte ter sluysen weert ende de wynnen de note
vand ghate te gieldert weert en de noteleers inde grave
sal m joncker behoude It selen de voirs wynne jaerlicx
doen met huen wagen ende pden twee corweyden om
colen te halen Mair des sal m jonchr die opde suyle betale
en den cost onderwegen gaens ende comens It selen de
wynne de vissche van torbisoul te meldert halen en soe
wanneer de visschen te meldert gevischt sullen zijn selen
de voirs wynne die al tsamen te loeven leven It selen de
wynne jaerlicx alle den wijn te hoxhem wassende te meldert
e